Mater Matuta
Mater Matuta in mythologia Romana fuit dea veris, partus et incrementi. Dea benigna fuit, cuius in honorem quotannis die 11 Iunii Matralia celebrata sunt. Sacra ei dicata Romae prope Forum Boarium in Area sacra di Sant’Omobono (in uno templo cum Fortuna dea) et Satrici in Latina urbe reperta sunt. Aurorae dea erat cui primus rex Servius Tullius templum Romae dedicasse dicitur. Magnus deae cultor fuit dictator Marcus Furius Camillus qui ante Veios captos templum reficiendum vovit et post Veios captos Matutae dedicavit.